1965R0121 — DA — 01.01.1988 — 001.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

▼B

KOMMISSIONENS FORORDNING Nr. 121/65/EØF

af 16. september 1965

hvorved de fra Østrig indførte svin fritages for opkrævning af tillægsafgifter

KOMMISSIONEN FOR DET EUROPÆISKE ØKONOMISKE FÆLLESSKAB HAR

under henvisning til traktaten om oprettelse af Det europæiske økonomiske Fællesskab,

under henvisning til forordning nr. 20 om den gradvise oprettelse af en fælles markedsordning for svinekød ( 1 ), særlig artikel 7, stk. 4,

under henvisning til Kommissionens forordning nr. 96/63/EØF af 13. august 1963 ( 2 ) om fastsættelse af tillægsafgiften i henhold til Rådets forordning nr. 20, artikel 7 og artikel 8, som ændret ved forordning nr. 98/65/EØF ( 3 ), særlig artikel 5, stk. 1, og

ud fra følgende betragtninger:

For at undgå forstyrrelser i handelen med produkter, der omfattes af forordning nr. 20, ved tilbud fra tredjelande til priser, der er lavere end sluseprisen, skal de i henhold til nævnte forordnings artikel 5 fastsatte importafgifter overfor tredjelande forhøjes inden for medlemsstaterne med en tillægsafgift, der svarer til forskellen mellem tilbudsprisen franko grænse og sluseprisen over for tredjelande;

importafgifterne forhøjes dog ikke over for de tredjelande, der er villige til og i stand til at overtage garantien for, at den faktiske pris ved indførsel fra deres område ikke er lavere end sluseprisen, og at enhver forskydning i samhandelen undgås;

Forbundsrepublikken Østrigs regering har ved skrivelser af 6. april 1965 og 13. juli 1965 erklæret sig villig til at overtage denne garanti for levende og slagtede svin af østrigsk oprindelse; den vil drage omsorg for følgende foranstaltninger:

1. Bevillinger til udførsel til medlemsstater i Det europæiske økonomiske Fællesskab udstedes kun med hensyn til kontrakter, hvoraf det fremgår, at tilbudsprisen franko grænse ikke er lavere end sluseprisen over for tredjelande.

2. Overholdes mindstopkøbsprisen af 12,— ØSch/kg for levende slagtesvin ab bedrift ikke, nægtes udbetaling af eksportrestitution.

3. Eksportrestitutionerne omberegnes løbende under hensyn til prisforskellene mellem priserne på de østrigske markeder og sluseprisen over for tredjelande.

4. Oprindelsescertifikater og veterinærattester udstedes kun for levende og slagtede svin med østrigsk oprindelse;

den har endvidere erklæret sig villig til:

— straks efter udstedelsen af eksportbevillingen at meddele Kommissionen og den importerende medlemsstat foreliggende oplysninger om udførsler af levende og slagtede svin til Fællesskabet med hensyn til mængder, leveringsdato, destinationsland, grænseovergangssted og tilbudspris franko grænse;

— at give Kommissionen lejlighed til til stadighed at kontrollere virkningen af de af den østrigske regering trufne foranstaltninger, særlig hvad angår overholdelsen af mindsteopkøbsprisen ab bedrift og beregningen af eksportrestitutionerne;

efter nærmere undersøgelse af den østrigske regerings anmodning kan man gå ud fra, at de tilsigtede foranstaltninger er egnede til at garantere, at den faktiske pris for de nævnte produkter ved indførsel fra Forbundsrepublikken Østrigs område til Fællesskabet ikke er lavere end sluseprisen samt yderligere, at forskydninger i samhandelen undgås; med hensyn til indførslerne af de nævnte produkter fra Forbundsrepublikken Østrig bør der derfor ikke fastsættes tillægsafgifter;

de i denne forordning fastsatte foranstaltninger er i overensstemmelse med udtalelse fra forvaltningskomiteen for svinekød,

UDSTEDT FØLGENDE FORORDNING: